52. schôdza NR SR - 6.deň - B. popoludní
Dátum: 2026-06-02
Poslanec: Remišová, Veronika (SLOVENSKO)
Druh vystúpenia: Vystúpenie v rozprave

Poslankyne, vážení páni poslanci, vážený pán minister vnútra Šutaj Eštok. Takže vy ste si povedali, že najlepšia prevencia voči kriminalite je zadať vaše Tour de Slovensko, je zadať drogovému, respektíve človeku, ktorý bol obvinený za pašovanie drog. A to ste si povedali, pán minister, že to je najlepší príklad pre našu mládež. Dokonca sú informácie, ktoré, myslím, kolegyňa o nich hovorila, že ste mali zaplatiť 90 000 € za vystúpenie tohto človeka Reného. 90 000 € z peňazí daňových poplatníkov. Za to, že René Rendy bude spievať na propagačných podujatiach pána ministra. Pán minister sa tvári, že jeho sa to netýka, že nepočúva. To je taká typická arogancia poslancov HLAS-u, poslancov a ministrov, pardon, HLAS-u, strany pekných ľudí, ktorí si prídu sem do pléna v podstate pokecať. Tvária sa, že sa ich nič netýka. Majú tu prezentovať zákon, majú sa zodpovedať plénu Národnej rady, ale pán minister to úplne ignoruje. A debatuje, debatuje tu s iným pánom poslancom. Pán predsedajúci, mňa to ruší. Ak niekto chce diskutovať, na to je bufet a na to sú priestory v bufete. Ale rozhodne pán minister tu nie je na to, aby ma rušil a aby diskutoval so svojím straníckym kolegom. Jasné. Pán minister, pán kolega Karas, rušíte vašou diskusiou pani Straku, tak prosím len tichšie, tichšie, len tichšie tak, aby ste ju nerušili. Pomôcky zakázané je všetko pre nás a áno, zakázané je aj, aby ste počas toho, ako niekto vystupuje, vždy sa tu upozorňuje, že poslanci majú vyjsť do bufetu a nech sa páči, môžu diskutovať. A to sa týka aj vás, pán minister. Ďakujem. O zákone určite máte koaličné rady, kde sa môžete baviť o zákone. Teraz tu máme zákon pána ministra, o ktorom diskutujeme o prevencii. Počkajte, len nech to kúsok upracem, nech tu máme poriadok. Pán minister, samozrejme, asi nikto vás nedonúti sa zapojiť do rozpravy ani počúvať. Však to sa nedá overiť. Len prosím, keby ste sa rozprávali takým spôsobom, aby to nerušilo pani Špánikovú, bývalú ministerku. Je to, prosím, kolegovia, fakt sa upokojme kúsok. Pán, máte pravdu, pán poslanec Pročko, preto tak je to na pani poslankyni. Ona definuje to, čo ju ruší, v tomto prípade ju... Však ja s vami aj súhlasím a tým pádom prosím pána ministra, pána poslanca Karasa, aby sa rozprávali tichšie, prípadne išli kúsok ďalej od rečníckeho pultu, ja neviem, proste rušiť to vystupujúceho, tak buďme, prosím, všetci voči sebe kúsok normálnejší, kúsok ľudskejší, nerušme sa. Dobre? Tu máme, diskutujeme o vážnych veciach a môžeme sa tu naťahovať o tom, že kto koľko hučí, alebo môžeme jednoducho o tomto zákone diskutovať. Tak prosím, pán minister, buďme kúsok ohľaduplní. Ďakujem pekne. Ďakujem. Ďakujem veľmi pekne. Hovorím, na diskusie je tu parlamentný bufet, najmä keď diskutujeme o takej vážnej veci, ako je prevencia kriminality. Takže vrátim sa k tej podstate problému. Zaplatiť teda človeku, ktorý bol obvinený za pašovanie drog. Tam, poslanec, ja počkám. A chodiť môžete, nech sa páči. Ja si len myslím, že je absolútne neslušné, že prídete a teraz si tu vybavujete nejaké stranícke... Tam, poslanec, ja počkám. Pán Gašparov. Ak chcete, chodiť môžete, nech sa páči. Ja si len myslím, že je absolútne neslušné, že prídete a teraz si tu vybavujete nejaké stranícke záležitosti počas toho, ako diskutujeme k zákonu. Pani minister Špánik, ministerka, vidíte, bývalá. Ja vás dneska stále dávam do tej bývalej funkcie. Pani poslankyňa, zase buďme aj my tu v rámci rokovacieho poriadku, neprikážete pánovi ministrovi, aby vás aktívne počúval. To, čo vám tu ja garantujem, je, že ak budú mať zvukový prejav, ktorý by vás mal rušiť, tak to prosím povedzte a vykonám nápravu, ale prosím, to, že kto si sadne k pánovi ministrovi, tak to rokovací poriadok neupravuje. O tom už si musia urobiť názor voliči a tí, ktorí sledujú Národnú radu, akým spôsobom k jej rokovaniu ministri pristupujú. V poriadku? Prosím, pokračujme ďalej v mene tejto témy, ktorú riešime. Ďakujem. Ďakujem veľmi pekne. V každom prípade je to neúcta voči občanom, je to neúcta voči parlamentu, že minister, ktorý sem príde predkladať zákon, si tu diskutuje s ostatnými poslancami. Hovorím, na diskusie je tu parlamentný bufet alebo salónik. Takže ja pokladám za absolútny škandál, keď minister vnútra zavolá na svoju propagačnú akciu, v podstate marketingovú akciu ministerstva za 700 000 € v čase konsolidácie robiť propagačnú akciu Ministerstva vnútra za 700 000 €, to je totálna drzosť, ale ešte väčší vrchol drzosti je, keď na tejto akcii mu má spievať človek, ktorý bol obvinený z pašovania drog. A to nie je všetko. Neviem, či si pán minister... Pán minister, videli ste aj ostatné videjká pána Randyho? Pán minister nepočúva. Pán minister na občanov kašle. To nie je, že mňa ignorujete. Vy v podstate ignorujete občanov Slovenskej republiky. A tvárite sa, že občania Slovenskej republiky, ktorí vás platia, ktorí platia váš plat, vašu limuzínu, vaše výlety vládnym špeciálom, vaše náklady na právnikov za vaše babráctvo, tak vy prídete do parlamentu a úplne ich ignorujete. Takže videjká, aké videjká točí pán, neviem, či mám povedať pán Rendy alebo René Rendy, alebo ako ho mám oslovovať, ale točí napríklad videá, kde propaguje hazard. A ja sa pýtam, či toto je naozaj príklad hodný nasledovania, ktorý chceme dávať našim deťom. Že propagujeme na verejných vystúpeniach Ministerstva vnútra, zaplatené z peňazí daňových poplatníkov, ľudí, ktorých táto koalícia zdiera z kože. Tak propagujeme človeka, ktorý v podstate dáva deťom a mládeži absolútne škodlivý príklad. Polovica jeho videí je o tom, ako sa hrá, alebo, myslím, že automat, s automatmi. V podstate propaguje hazard vo veľkom. A potom ho minister vnútra Šuta Eštok pozve na akciu, kde vraj má robiť prevenciu proti kriminalite, prevenciu proti drogám. Tak ja neviem, či mám povedať hlúposť, väčšiu hlúposť som asi nevidela. Ináč predkladať do parlamentu zákon o prevencii kriminality a organizovať takéto podujatia, dávať kšefty rôznym pochybným ľuďom, to je naozaj... To môže len najneschopnejší minister v dejinách Slovenskej republiky. Pán minister je stále zaujatý diskusiou, na parlament úplne kašle. To je naozaj, to je výborné. Tak ešte sa vrátim teda k pánovi ministrovi, keď už o ňom hovoríme, o pánovi ministrovi vnútra, najneschopnejšiemu pánovi ministrovi. Pán minister vnútra si z peňazí daňových poplatníkov vlastne spravil takú svoju pokladničku. Čiže z tejto pokladničky, z peňazí daní ľudí, ktorí tvrdo pracujú, ktorých táto vládna koalícia zdiera z kože, tak si napríklad platí výlety vládnym špeciálom na futbal. Potom si robí tendre na predražené košele z kávových zŕn, čo je úplná absurdnosť, nakupuje hasičské autá, kde sídli firma v nejakom rodinnom dome, alebo si prenajíma predražené nájmy, ktoré sú v podstate 100 % viac, ako sme si za našej vlády prenajímali my. Na úplne zbytočné... Keď my sme si prenajímali m2 za 10 € na m2, tak pán minister si to prenajíma za 20 € na m2 v čase konsolidácie. Ale samozrejme pána ministra to vôbec netrápi, lebo však to sú len peniaze ľudí, len peniaze živnostníkov, len peniaze podnikateľov, len peniaze pracujúcich rodičov, ktorých táto vládna koalícia zdiera z kože. Ale vrcholom všetkého je, keď následne pán minister ešte, aby naozaj, naozaj ľudí čo najviac nahneval, tak si organizuje svoje propagačné podujatie, kde si zavolá takúto v úvodzovkách osobnosť. Ja si myslím, že toto nemôže schvaľovať absolútne žiadny normálny človek. A viete, potom sa čudujete, že vám klesajú preferencie, pán minister, že ste priviedli Hlas z 15 na neviem koľko, 5 %, keď robíte takéto psie kusy. Ako môžu občania si hovoriť, že vy ste nejaká alternatíva k Smeru, kde v podstate robíte ešte horšie veci, horšie veci ako Smer. Akože, zorganizovať PR akciu so spevákom, ktorý bol obvinený z pašovania drog a ktorý točí permanentne videá na propagáciu hazardu, hazardu, ktorý ničí rodiny, ktorý ničí životy, ktorý tisíce ľudí privádza do chudoby, rozbíja rodiny. Ale pán minister takéhoto človeka si zavolá na propagáciu, na akciu proti drogám. Tak to je skutočne ukážka kompetentného riadenia ministerstva. A na dôvažok všetkého ešte pán minister, ktorý si teda nevie ani pozrieť tú elektronickú schránku, tak ešte si z peňazí daňových poplatníkov... To by nám mohol pán minister povedať, koľko stoja jeho právne služby. Niekto zverejnil údaj, že už nás stáli takmer milión € z peňazí daňových poplatníkov, milión € na právnikov, ktoré pán minister minul na svoje vojnové ťaženie proti policajtom a prokurátorovi, ktorí vyšetrovali korupciu na najvyšších miestach. Čo si myslím, že je absolútny vrchol. Pán minister je právnik, ale teda, ak toto má byť právnik, tak ďakujem pekne. Áno. Tam presne tak. Ako povedala kolegyňa, áno. Takže milión € na právne služby v zbabraných súdnych sporoch za neschopnosť pána ministra, ktorý v podstate svoj mandát začal tým, že začal porušovať zákon. On začal tým, že porušil zákon, keďže odstavil policajtov mimo službu, následne mu súd opakovane povedal, že ich musí vrátiť, týchto policajtov, do služby, ale pán minister sa rozhodol, že toto všetko bude on ignorovať. A keď prišlo na rozhodnutie súdu, ktorý mu kázal, teda hovoril, že súd povedal, že rozhodol nezákonne, tak pán minister dal veľkohubé video, že on teda, kým bude ministrom, tak týchto policajtov do aktívnej služby nevráti. Napriek tomu, že mu to prikázal súd. To znamená, že od občanov chceme, aby dodržiavali zákony, od občanov chceme, aby, keď dostanú nejakú pokutu, aby ju zaplatili. Ak ju nezaplatia, tak hneď im klope exekútor na dvere, ale pán minister bohorovne vyhlási, že na neho sa absolútne žiadny zákon nevzťahuje. On rozhodnutia súdov rešpektovať nemusí, on zákony rešpektovať nemusí a on na všetko absolútne kašle. A to je, prosím pekne, minister vnútra, ktorý má pod sebou políciu, políciu, ktorá dozerá na to, aby občania dodržiavali zákon. No tak to mi povedzte, prečo by mali občania dodržiavať zákon a rešpektovať nejaké rozhodnutia súdov, keď ich nerešpektuje minister. Ja rozumiem, že sa mu to nemusí páčiť. Nemusia sa mu páčiť rozhodnutia súdov. Niekedy sa ani ľuďom, ktorých sa týkajú tieto rozhodnutia, nepáčia, ale v krajine, kde platí zákon a spravodlivosť, tak rozhodnutia súdov, zákony by sa teda rešpektovať mali. A kto by ich mal rešpektovať v prvom rade? No tak v prvom rade ich má rešpektovať minister vnútra, ktorý má pod palcom políciu, ktorá si od občanov vynucuje to, aby sa zákony rešpektovali. Vážené dámy, vážení páni. Rozmýšľam ešte, čo by som, čo by som dodala k tejto veci, ale podľa môjho názoru pána Šuta Eštoka sme sa to snažili niekoľkokrát odvolať. Bolo by to dobrý skutok pre Slovenskú republiku, pre dodržiavanie práva a zákona na Slovensku, ale, žiaľ, vládna koalícia pána ministra vždy podržala. Ach. Keby som bola taká zlomyselná, tak si poviem, však dobre, čím horšie je pre Hlas, tým lepšie pre nás, ale nie som taká zlomyselná, pretože si myslím, že pán minister je v dôležitej funkcii. Ministerstvo vnútra je jedna z najdôležitejších funkcií. Má na starosti verejnú správu, má na starosti políciu, má na starosti dodržiavanie zákona a my teraz tam namiesto kompetentného človeka máme absolútneho babráka, ktorý si ani nevie pozrieť elektronickú schránku. Áno, už sú tam aj Andrej Danko, prišiel si podiskutovať. Prosím. Áno, áno, taká milá zhoda náhod. Aj pán podpredseda prišiel, pridal sa k pánovi Dankovi. Áno, takže nevie si pozrieť ani elektronickú schránku. Takže občanom posielame všetky rozhodnutia do elektronickej schránky. Ak sa omeškajú náhodou a zabudnú si to pozrieť, no tak platia pokuty, ale pán minister, keď si zabudne pozrieť alebo nevie si pozrieť, ja neviem, elektronickú schránku, tak viete, čo sa na Slovensku stane? Tak pán minister dá návrh na zmenu zákona. Čiže pán minister si nevie pozrieť schránku, tak sa snaží prepašovať do zákona, ktorý predkladal minister spravodlivosti Susko, ustanovenia, aby jeho veci pomohli. Chápete? On nerieši problémy občanov. On rieši svoje vlastné problémy. A keďže tých problémov má obrovskú kopu, batoh plný problémov, ktoré si sám vyrobil, tak neustále len riešime problémy Matúša Šutaja Eštoka. V podstate v decembri, v januári, vo februári a neviem, či nie aj v marci sme riešili jeho návrh na zrušenie úradu na ochranu oznamovateľov korupcie. Úrad, ktorý si perfektne plnil svoju úlohu, boli tam napríklad oznamovatelia protispoločenskej činnosti, napríklad také prípady, kde nahlásili znásilnenie maloletých detí. Takých oznamovateľov bolo niekoľko. V škole. Áno, boli tam aj policajti, ktorí ležia pánovi ministrovi v žalúdku, pretože pán minister ich zjavne nemá rád. Ale boli tam aj desiatky alebo stovky oznamovateľov, ktorí riešili dôležité veci a chránili napríklad naše deti. Ale pán minister si z takej osobnej pomsty povedal: „Úrad mi dal pokutu, tak teraz zrušme celý úrad.“ Toto je poslanec? Toto je verejná služba? Toto je politik? Že on si rieši svoje vlastné osobné problémy, ktoré si sám spôsobil, mimochodom. A teraz tým zahlcuje nielen verejný priestor, ale aj celé plénum Národnej rady a všetkých poslancov. Pán predsedajúci, ďakujem, pán predsedajúci, že ste mi dovolili pokračovať. No, čiže rieši si cez poslancov a poslanecké plénum svoje vlastné osobné problémy. Napokon to dopadlo tak, ako dopadnú návrhy Matúša Šutaja vždy. To znamená, že Národná rada musela zrušiť zrušenie úradu na ochranu oznamovateľov korupcie. Tak toto je už úplná absurdita. Najprv ho chceli zrušiť a potom museli rušiť zrušenie úradu na ochranu oznamovateľov korupcie. Toto mi už príde absolútny vrchol nekompetentnosti a babráctva. A ešte to spravili takým úsmevným spôsobom, že to išli zrušiť prílepkou k zákonu o hroboch. Áno, tak toto sú hrobári, alebo pán Matúš Šutaj Eštok je hrobár právneho štátu. Tak. No a tento človek nám tu ide hovoriť, ako ide mládeži kázať a ide hovoriť, ako treba robiť prevenciu proti kriminalite, ako treba robiť prevenciu proti drogám. Áno, takým spôsobom, že najlepšie je, keď si na to nájme niekoho, kto propaguje hazard, kto propaguje pitie, kto propaguje... Prosím? Drogy, áno, kto dokonca bol obvinený za pašovanie drog. Pozdravujem študentov. Prosím vás, neberte si príklad z Matúša Šutaja Eštoka. Nebuďte ako Matúš. Choďte študovať právo alebo iné veci. Buďte dobrými právnikmi. Želám vám všetko, všetko dobré. Držte sa, študenti. Pozdravujem vás. Čaute. No. A tu vidíte, že pán Matúš Šutaj Eštok je horší ako študent v škole. Celý čas, čo tu je, nedokáže udržať zatvorené ústa a celý čas musí vyrušovať. Takže taký pekný príklad dáva pán minister študentom. No. A tu vidíte, hej, že pán Matúš Šutaj Eštok je horší ako študent v škole. Celý čas, čo tu je, nedokáže udržať zatvorené ústa a celý čas musí, musí vyrušovať. Takže taký pekný príklad dáva pán minister študentom. No. Poprosím, vyhlasujem krátku prestávku.